___________________________________________________________________________
č. s.: OU-NR-OSZP2-2019/044503			   	     	              V Nitre, 29.10.2019

Informácia pre verejnosť
(zverejnené 29.10.2019)
Oznámenie o začatí správneho konania podľa § 16a ods. 1 zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“)_
 	Žiadateľ/stavebník AX STAVAS, s.r.o., J. Murgaša 1, 971 01 Prievidza listom zo dňa 30.09.2019 požiadal Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja o vydanie rozhodnutia podľa § 16a ods. 1 vodného zákona o tom, či navrhovaná činnosť „Plán využívania ložiska nevyhradeného nerastu štrkopieskov v lokalite Pasienok pri mlyne, k.ú. Želiezovce“ (ďalej len „navrhovaná činnosť“) je činnosťou podľa § 16 ods. 6 písm. b) vodného zákona. 

           Predmetom navrhovanej činnosti je dobývanie nevyhradeného nerastu štrkopieskov v lokalite Pasienok pri mlyne na pozemkoch parc. č. KN-C 779/4, 779/5 a 779/6 v k. ú. Želiezovce v okrese Levice. Úprava suroviny – štrkopieskov sa vykonáva v objektoch  AX STAVAS v Želiezovciach, Schubertova č. 46. Na tieto objekty sú vydané kolaudačné rozhodnutia mestom Želiezovce a výroba kameniva – triedených frakcií – sa vykonáva už viac ako 15 rokov a preto pre vydanie územného rozhodnutia a  povoľovaní banskej činnosti úprava vyťaženej suroviny nie je predmetom územného ani stavebného konania.  
          Poverená osoba - Výskumný ústav vodného hospodárstva k navrhovanej činnosti vypracovala odborné stanovisko, doručené Okresnému úradu Nitra dňa 25.10.2019. Zo záverov odborného stanoviska vyplýva, že navrhovanú činnosť nie je potrebné posúdiť podľa článku 4.7 Rámcovej smernice o vode (§ 16 ods. 6 písm. b) vodného zákona.
Dňom podania žiadosti bolo začaté správne konanie vo veci posúdenia či ide o navrhovanú činnosť  podľa § 16 ods. 6 písm. b) vodného zákona.
Okresný úrad Nitra, odbor starostlivosti o ŽP, oddelenie štátnej správy vôd a vybraných zložiek ŽP kraja, ako miestne a vecne príslušný orgán štátnej vodnej správy podľa § 4 ods. 1 zákona č.525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov v súlade s ustanovením s § 60 ods. 1 písm. i) vodného zákona, konajúc v súlade s ustanovením § 16a ods. 1 vodného zákona oznamuje verejnosti začatie správneho konania vo veci rozhodovania, či ide o navrhovanú činnosť podľa § 16 ods. 6 písm. b) vodného zákona.
V súlade s ustanovením § 16a ods. 9 vodného zákona verejnosť doručí písomné stanovisko k projektovej dokumentácii, k navrhovanej činnosti alebo k odbornému stanovisku orgánu štátnej vodnej správy do 10 dní odo dňa ich zverejnenia na webovom sídle okresného úradu a na webovom sídle Ministerstva životného prostredia SR.
Verejnosť doručením písomného stanoviska sa stáva účastníkom konania podľa § 16a ods. 1 vodného zákona.

Vaše písomné stanovisko je možné doručiť na Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Štefánikova tr. 69, 949 01 Nitra.